b'\n_START_ARTICLE_\nGeorg Joachim Lauchen von Retij\n_START_SECTION_\n\xc5\xbdivljenje in delo\n_START_PARAGRAPH_\nNjegov o\xc4\x8de je bil zdravnik v Feldkirchu. Retij je prevzel ime po nekdanji rimski provinci Retiji kot Rheticus. \xc5\xa0tudiral je v Feldkirchu, Z\xc3\xbcrichu in na Univerzi v Wittenbergu, kjer je leta 1536 magistriral._NEWLINE_Melanchthon je zelo pomagal Retiju pri iskanju zaposlitve na ve\xc4\x8d univerzah. Leta 1536 so z Melanchthonovo pomo\xc4\x8djo imenovali Retija za profesorja astronomije in matematike na Univerzi v Wittembergu. Dve leti je bil v Fromborku pri Koperniku, kjer je pod njegovim nadzorom prou\xc4\x8deval v rokopisu njegovo delo. Na osnovi tega je leta 1539 v poslanici poslani svojemu u\xc4\x8ditelju Johannesu Sch\xc3\xb6nerju Prvo poro\xc4\x8dilo o Knjigi kro\xc5\xbeenj (Narratio prima de libris revolutionum) (Danzig, 1540) podal prvo poro\xc4\x8dilo o knjigah o kro\xc5\xbenicah in javnosti na popularen na\xc4\x8din predstavil Kopernikovo u\xc4\x8denje. Na njegovo prigovarjanje se je Kopernik kon\xc4\x8dno odlo\xc4\x8dil da izda svoje delo. Leta 1542 je od\xc5\xa1el v N\xc3\xbcrnberg, jeseni pa je od\xc5\xa1el pou\xc4\x8devati v Leipzig, kjer je ostal do leta 1545. Nekaj \xc4\x8dasa je potoval po Italiji in v Milanu obiskal Cardana._NEWLINE_Retij je napisal Kopernikov \xc5\xbeivljenjepis, ki se ni ohranil. 25 let je sestavljal trigonometri\xc4\x8dne tabele za vseh 6 trigonometri\xc4\x8dnih funkcij. Po njegovi smrti je njegovo delo kon\xc4\x8dal njegov u\xc4\x8denec Otho. Iz\xc5\xa1lo je leta 1596 pod naslovom Opus palatinum de triangulis. Pri uporabi v astronomiji in trigonometri\xc4\x8dnih tabelah je jemal \xcf\x80 na 8 decimalk natan\xc4\x8dno.'